CELEX: 62020TN0041
Language: hr
Date: 2020-01-24 00:00:00
Title: predmet T-41/20: Tužba podnesena 24. siječnja 2020. – Di Bernardo protiv Komisije

9.3.2020   
            
            
               HR
            
            
               Službeni list Europske unije
            
            
               C 77/60
            
         
      Tužba podnesena 24. siječnja 2020. – Di Bernardo protiv Komisije
      (predmet T-41/20)
      (2020/C 77/81)
      Jezik postupka: francuski
      
         Stranke
      
      
         Tužitelj: Danilo Di Bernardo (Bruxelles, Belgija) (zastupnici: S. Orlandi i T. Martin, odvjetnici)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluku od 13. ožujka 2019. koja je donesena izvršenjem presude od 29. studenoga 2018. u predmetu T-811/16;
               
            
                  —
               
               
                  naloži Komisiji da tužitelju na ime pretrpljene imovinske štete isplati iznos od 50 000 eura, kao i iznos od 7 000 eura, uz mogućnost povećanja tijekom postupka, na ime naknade njegove neimovinske štete;
               
            
                  —
               
               
                  naloži Komisiji snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe dva tužbena razloga.
      
                  1.
               
               
                  Prvi tužbeni razlog, koji se temelji na povredi obavijesti o natječaju koju je počinilo povjerenstvo za odabir jer uvjeti za sudjelovanje koje je ono odredilo nezakonito ograničavaju doseg navedene obavijesti. Tužitelj u tom pogledu ističe da je povjerenstvo za odabir povrijedilo obavijest o natječaju time što je odredilo uvjete za sudjelovanje koji dovode do toga da se ne uzima u obzir iskustvo koje je usporedivo s tužiteljevim a koje je pritom u skladu sa zahtjevima iz obavijesti o natječaju.
               
            
                  2.
               
               
                  Drugi tužbeni razlog, koji se temelji na očitim pogreškama u ocjeni koje sadržava pobijana odluka i koje se odnose na pitanje je li tužiteljevo radno iskustvo u vezi s prirodom dužnosti opisanih u obavijesti o natječaju.